Lav et referat af nedenstående tekst:

Tekst:
Fredag blev modtageren af Nobels Fredspris 2020 offentliggjort. Prisen gik til FN’s Fødevareprogram, der blev stiftet i 1963. Fødevareprogrammet får prisen for sit arbejde med at bekæmpe sult og for at være drivkraften i at forhindre brugen af sult som et våben i krig og konflikt. Udviklingsminister, Rasmus Prehn (S), som er valgt i Hjørring, har netop været i Burkina Faso med direktøren for FN’s Fødevareprogram, David Beasley. - Når krybben er tom, så bides hestene. Så bliver der altså krig, konflikt eller terror. Derfor giver det super god mening, at give FN’s Fødevareprogram Nobels Fredspris. For hvis vi gerne vil have fred i verden, så er vi nødt til at sikre, at der er mad til de mennesker, der sulter, siger han. Lær en mand at fiske Rasmus Prehn mener desuden, at FN’s Fødevareprogram er meget aktuelt med de ting, der sker i verden i øjeblikket. - Det handler om klimaforandringer, som betyder, at fødevareusikkerheden er begyndt at stige. Desværre kan vi også se, at coronavirus har gjort, at endnu flere kommer til at sulte, siger han. Et gammelt kinesisk ordsprog siger: ”Giv en mand en fisk, og han er mæt i dag. Lær ham at fiske, og han er også mæt i morgen”. Det er en af de ting, Rasmus Prehn mener, FN’s Fødevareprogram gør rigtig godt. - Jeg har set, hvordan Fødevareprogrammet arbejder i Burkina Faso, som er et af de lande, der oplever meget terror og usikkerhed. En ting er, at de sikrer mad nu og her, men det, de også er gode til, er at sikre, at de her mennesker bliver sat i stand til selv at dyrke afgrøder, siger Rasmus Prehn. Nobels Fredspris blev første gang uddelt i 1901.

Referat:
Udviklingsminister, Rasmus Prehn (S), har netop besøgt Burkina Faso med direktøren for FN’s Fødevareprogram David Beasley.